Author: IP
Last saved by: duricova

N Á V R H
na zmenu a zrušenie niektorých úloh z uznesenia vlády Slovenskej republiky
č.838 zo 7. augusta 2002
ku koncepcii štátnej politiky bezpečnosti a ochrany zdravia pri práci
v časti príloha: Program realizácie štátnej politiky BOZP- Národný program BOZP

NÁRODNÝ   PROGRAM  BOZP

Časť A)    ŠTÁTNA  POLITIKA  BOZP   

1. Úloha A/1:
„1) Zefektívniť činnosť stálej tripartitnej komisie BOZP pri RHSD SR a zabezpečiť prezentáciu jej činnosti.
Termín: 2003, trvale
Zodpovedný: MPSVR SR
Spolupráca: MZ SR, MH SR, KOZ SR, AZZZ SR“
Úlohu A/1 navrhujeme zrušiť.
Odôvodnenie:
	Pracovná skupina Rady hospodárskej a sociálnej dohody Slovenskej republiky pre bezpečnosť a ochranu zdravia pri práci bola ustanovená v súlade so zákonom č. 106/1999 Z. z. o hospodárskom a sociálnom partnerstve (zákon o tripartite). Pracovná skupina je poradným orgánom RHSD SR. Jej aktivity sú na základe zákona č. 106/1999 Z. z. vymedzené štatútom a rokovacím poriadkom. 

2. Úloha A/3
„3) Zriadiť  pri MPSVR SR Koordinačný výbor na koordinovanie aktivít štátnych orgánov v oblasti BOZP pre prípravu zásadných materiálov a hodnotenie politiky BOZP v SR.
Termín: február 2003					
Zodpovedný: MPSVR SR“

Úlohu A/3 navrhujeme zmeniť v obsahu a termíne nasledovne.
„3) Zriadiť  Koordinačný výbor na koordinovanie aktivít štátnych orgánov v oblasti BOZP pre prípravu zásadných materiálov a hodnotenie politiky BOZP v SR.
Termín: do 31. augusta 2003					
Zodpovedný: MPSVR SR“
Odôvodnenie:
Povinnosť koordinovať činnosť orgánov štátnej správy v oblasti ochrany práce má MPSVR SR uloženú v  § 4 ods.1 písm. c)  zákona č. 95/2000 Z. z.  o inšpekcii práce  a o zmene a doplnení niektorých zákonov v znení zákona č. 231/2002 Z. z.. 
MPSVR SR poverí zriadením koordinačného výboru Národný inšpektorát práce, ktorý bude pripravovať podklady pre rozhodovanie Ministerstva práce, sociálnych vecí a rodiny SR. Predsedom koordinačného výboru bude generálny inšpektor práce  Národného inšpektorátu práce. 

3. Úloha A/5:
„5) Zabezpečiť aktualizáciu Programu realizácie štátnej politiky BOZP – Národný program BOZP, v ktorej budú zohľadnené výsledky auditu SLIC – Európskej komisie vykonaného v dňoch 10. – 14. 6. 2002.
Termín: 2002
Zodpovedný: MPSVR SR“
V úlohe A/5 navrhujeme zmeniť termín splnenia úlohy nasledovne:
 „do 31. decembra 2003“.
Odôvodnenie:
           Splnenie úlohy závisí od doručenia dokumentov z auditu so závermi výboru SLIC z Európskej komisie. Predpokladaný termín ich doručenia je najskôr v I. polroku 2003. 

Časť B) ROZVÍJANIE SPOLOČENSKÉHO POVEDOMIA  A MOTIVÁCIE K BOZP

4. Úloha B/2:
„2) V tlači a médiách zaviesť pravidelné rubriky BOZP, zverejňovať následky nedodržiavania požiadaviek BOZP, vrátane ekonomických dopadov vo vzťahu k uspokojovaniu nárokov zamestnancov a zamestnávateľov z poistných systémov upravujúcich odškodňovanie pracovných úrazov a chorôb z povolania.
Termín: trvalý
Zodpovedný:  MPSVR SR“
Úlohu B/2 navrhujeme zrušiť.
Odôvodnenie:

Úloha je orientovaná na pôsobenie médií na verejnosť v záujme upriamenia pozornosti na špecifické problémy alebo rozvojové trendy. Túto činnosť už v súčasnosti zabezpečuje a laickú i odbornú verejnosť motivuje Informačné centrum ochrany práce zriadené na Národnom inšpektoráte práce vrátane priamej spolupráce s médiami. 

Časť C) PRESADZOVANIE PREDPISOV A ŠTÁTNY DOZOR

5. Úloha C/3:
„3) Vytvoriť podmienky pre pripojenie informačných systémov jednotlivých dozorných orgánov a organizácií a stanoviť rozsah vzájomne poskytovaných informácií (inšpekcia práce, živnostenské úrady, úrady práce, sociálna poisťovňa, štatistický úrad a pod.)
Termín: 2004
Zodpovedný: MPSVR SR
Spolupráca: MV SR, NÚP, ŠÚ SR, MF SR“
Úlohu C/3 navrhujeme zmeniť nasledovne:
„3) Vytvárať podmienky na zabezpečenie kompatibility a na prepojenie informačných systémov jednotlivých dozorných orgánov a inštitúcií (najmä Národný inšpektorát práce, živnostenské úrady, Národný úrad práce, Sociálna poisťovňa, Štatistický úrad SR, Ministerstvo vnútra SR) v záujme zabezpečenia ich efektívneho a koordinovaného postupu a na ten účel vymedziť rozsah potrebných vzájomne poskytovaných informácií.
Termín: do 30. júna 2005
Zodpovedný: MPSVR SR
Spolupráca: MV SR, MF SR, ŠÚ SR, NÚP, SP“
Odôvodnenie:
	Vymedzenie vzájomne poskytovaných informácií a najmä zabezpečenie kompatibility a následného prepojenia informačných systémov je úloha, ktorá na efektívne plnenie vyžaduje dlhšie obdobie. Aj so zreteľom na celospoločenské priority sa navrhuje plnenie úlohy rozložiť na dlhšie časové obdobie.
              Prepojenie informačných systémov je potrebné pre zabezpečenie úloh spolupracujúcich inštitúcií najmä:
-	z hľadiska výmeny informácií o pracovných úrazoch a úrazovom poistení,
-	informácií z oblasti zamestnanosti, resp. nelegálnej práce,
-	sociálnej legislatívy v doprave.

6. Úloha C/4:
„4) Zracionalizovať činnosti inšpekcie práce zavedením postupov na preverovanie systému organizácie práce v oblasti BOZP a realizáciu preventívnych opatrení            v organizáciách. 
Termín: jún 2003
Zodpovedný: MPSVR SR
V úlohe C/4 navrhujeme zmeniť termín plnenia nasledovne:
„Termín: do 31. decembra  2003“
Odôvodnenie:
	Realizácia úlohy vyžaduje posunutie termínu na december 2003, pretože jej obsahové zameranie bude ovplyvňované závermi výboru SLIC Európskej komisie, ktorého doručenie sa predpokladá najskôr v závere I. polroka 2003.       
           
Časť D) VÝCHOVA, VZDELÁVANIE, VEDA A VÝSKUM 

7. Úloha D/3: 
„3. Spracovať stratégiu transferu výsledkov výskumu BOZP do podnikovej sféry, s dôrazom najmä na malé a stredné podniky, do vzdelávacích inštitúcií a do činnosti dozorných a inšpekčných orgánov. 
Termín: 2004
Zodpovedný: MPSVR SR 
Spolupráca:  MH SR“
Úlohu D/3 navrhujeme zrušiť.

Odôvodnenie :
     	Úloha svojim zameraním zodpovedá celospoločenskej potrebe, je realizovateľná úlohou D/2 vzhľadom k zreteľu na efektívny výskum vo všetkých oblastiach BOZP. 
	
Časť F) ZAHRANIČNÁ SPOLUPRÁCA

8. Úloha F/1:
„1) Podporovať komunikáciu a spoluprácu s domácimi a zahraničnými agentúrami s cieľom zabezpečiť transfer nových poznatkov, prístupov a modelov v oblasti BOZP.
Termín: trvale
Zodpovedný: MPSVR SR
Spolupráca: MZ SR“
Úlohu F/1 navrhujeme zmeniť nasledovne:
„1) Podporovať komunikáciu a spoluprácu v oblasti BOZP vrátane inšpekčných a dozorných orgánov na regionálnej úrovni s domácimi,  zahraničnými a medzinárodnými inštitúciami v záujme uplatňovania nových poznatkov z oblasti BOZP v podmienkach Slovenskej republiky.
Termín: trvale
Zodpovedný: MPSVR SR
Spolupráca: MZ SR“
Odôvodnenie :
	Efektívne uplatňovanie aktuálnych a nových opatrení v záujme ochrany života a zdravia a podpory podnikateľského prostredia predpokladá kvalitnú komunikáciu a spoluprácu v oblasti bezpečnosti a ochrany zdravia pri práci nielen na celoštátnej, ale aj na regionálnej úrovni. Navrhovanou zmenou sa vytvára predpoklad na podporu rozvoja spolupráce v oblasti bezpečnosti a ochrany zdravia pri práci predovšetkým dozorných orgánov. Integrovaním obsahovej náplne úloh F/2 a F/5  do úlohy F/1 sa umožňuje zrušiť tieto úlohy. 

9. Úloha F/2: 
„2) Prehĺbiť spoluprácu s Medzinárodným úradom práce s cieľom menovania zástupcu SR na MÚP. 
Termín: 2004
Zodpovedný: MPSVR SR
Spolupráca: MZ SR, MZV SR“
Úlohu F/2 navrhujeme zrušiť.
Odôvodnenie :
	Úloha je integrovaná do návrhu novej úlohy F/1.

10. Úloha F/5:
„5) Vytvárať podmienky pre medzinárodnú spoluprácu v oblasti BOZP na regionálnej úrovni (dozorných orgánov a inštitúcií).
Termín: trvale
Zodpovedný: MPSVR SR
Spolupráca: MZ SR“
Úlohu F/5 navrhujeme zrušiť.
Odôvodnenie :
	Úloha je integrovaná do návrhu novej úlohy F/1.